AlexejDobrolubov/national_council_slovak_2010 huggingface dataset:
12. schôdza NR SR - 8.deň - B. popoludní
Dátum: 2020-09-29
Poslanec: Pleštinská, Zita (OĽANO)
Druh vystúpenia: Vystúpenie s faktickou poznámkou

8. Ďakujem, pán predsedajúci. Pani kolegyňa Bittó Cigániková, sme na rôznych póloch k tejto téme, ale aj tak ma udivuje váš taký bohorovný postoj k ľudskému životu. Moderný svet je preto moderný, že môže rozhodovať o živote počatého dieťaťa? Život dieťaťa sa nikdy nemôže postaviť do protikladu so životom matky. Ktorákoľvek žena, ktorá sa rozhodne pre potrat, zasahuje aj do svojho života, či už po stránke telesnej, psychickej, ako aj duchovnej. Akákoľvek ochrana nenarodeného života je zároveň aj ochranou matky. V štatistikách si nájdeme pozitívne čísla klesajúceho počtu chirurgických potratov. Potraty tabletkami však unikajú tejto evidencii. Pri chemickom potrate sa navyše vzbudzuje dojem, ako by išlo o niečo menej závažné než chirurgický potrat. Nie je celkom jednoznačné ani to, či je takýto potrat šetrnejší. Aj keby sme nebrali do úvahy morálne hľadisko, ide vždy o drastický a dramatický zásah do fyziologického procesu i do psychika, psychiky ženy. Najsmutnejšia je však likvidácia bezbranného ľudského života, ktorý len nedávno začal existovať. Ďakujem pekne.
12. schôdza NR SR - 8.deň - A. dopoludnia
Dátum: 2020-09-29
Poslanec: Pleštinská, Zita (OĽANO)
Druh vystúpenia: Vystúpenie s faktickou poznámkou

119. Ďakujem, pán predsedajúci. Snahou tohto návrhu zákona nie je bojovať proti interrupciám, cieľom tejto navrhovanej úpravy je vytvorenie podporných opatrení pre ženu, ktorá zvažuje podanie žiadosti o umelé ukončenie tehotenstva. To je veľký rozdiel. Je to veľké nedorozumenie. Je to nezmyselný mediálny boj voči nepriateľovi, ktorý neexistuje. Tento zákon interrupcie nezakazuje. Niektorí kolegovia vtiahli do boja proti tomuto zákonu nevedomé ženy, ktoré si návrh zákona neprečítali a jeho obsah nepoznajú. Chcem sa poďakovať kolegyni Anke Záborskej za tento návrh zákona aj za jej vystúpenie v rozprave. Chcem jej vyjadriť aj svoj rešpekt za úsilie v boji za život nenarodených detí, v boji proti invektívam, rovnako aj za ústretovosť voči iným názorom v našom klube a hľadanie kompromisu v podaní kompromisného pozmeňovacieho návrhu. Chcem sa poďakovať neziskovým organizáciám, ktoré bojujú za život a pomohli narodiť sa viac ako 300 deťom. Nesmú ostať sami, ale musí im pomôcť aj štát. Moja myseľ letí k divadlu Na pasáži v Banskej Bystrici, ku výnimočným hercom, ktorým mamy dovolili narodiť sa. Zákon musí dať zreteľ nielen na právo matky rozhodnúť sa pre potrat, ale aj právo bezbrannému dieťaťu narodiť sa. Mnohé ženy hovoria, že keby sa dal vrátiť čas, nikdy by sa pre potrat nerozhodli. Aj z týchto dôvodov považujem tento zákona na ochranu matky pred postpotratovým syndrómom za prelomový. Ďakujem.
12. schôdza NR SR - 6.deň - B. popoludní
Dátum: 2020-09-24
Poslanec: Pleštinská, Zita (OĽANO)
Druh vystúpenia: Vystúpenie s faktickou poznámkou

194. Ďakujem pekne. Diskusia, kam patríme, na západ či na východ, jasná argumencia z tvojej strany, Tomáš, človeka, ktorý európske pomery pozná. Určite nie je všetko ideálne, sme súčasťou NATO a Európskej únie a nebolo to jednoduché, bez vlády Mikuláša Dzurindu by to nebolo možné. Každá vláda má svoje negatíva a pozitíva. Jedno je isté, môžeme spolu vytvárať Európsku úniu podľa našich predstáv. Ďakujem.
16. schôdza NR SR - 3.deň - A. dopoludnia
Dátum: 2020-10-22
Poslanec: Pročko, Jozef (OĽANO)
Druh vystúpenia: Vystúpenie

20. Vážený pán predsedajúci, vážené pani poslankyne, vážení páni poslanci, predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali ihneď. Vážený pán predsedajúci, ďakujem, skončil som. Prosím, otvorte rozpravu.
16. schôdza NR SR - 3.deň - A. dopoludnia
Dátum: 2020-10-22
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

8. Ďakujem. Vážený pán kolega, som veľmi šťastný, že to idete podporiť a keďže ste povedali, že nemáte krvavé oči, tak potom neviem, ako mám brať tlačové besedy vášho predsedu, keď vy stojíte vedľa neho a s krvavými očami všetko, čo robíme, dehonestujete, aj tento, aj tieto veci, čo predkladá pani ministerka. Ďakujem pánovi Galisovi. Verím, že, verím, že naozaj pôjdete, verím, že pôjdete, pán Jarjabek, v tých intenciách, čo ste teraz povedali a že budete podporovať dobré veci. A len chcem takú jednu malú poznámku, včera ste mi povedali, aby som sa konečne zorientoval v tomto parlamente. No musím povedať, že naozaj vy ste sa veľmi dobre zorientovali nielen v HZDS, ale aj v SMER-e a dobre ste sa fakt zorientovali a ten môj predtým dodatok, čo bol, na tú Novú scénu, tak presne je to o tom, že naozaj sa do funkcií dosadzovali všade ľudia, ktorí boli blízki SMER-u, ktorí boli poplatní SMER-u a ja verím, že teraz už, keď je nová doba, tak aj vy, pán Jarjabek, podporíte, že sa bude dosadzovať na základe odbornosti a nie na základe toho, kto koho pozná v smerohlase. Ďakujem veľmi pekne.
16. schôdza NR SR - 2.deň - B. popoludní
Dátum: 2020-10-21
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

102. Keďže mám skúsenosti s pánom Jarjabkom aj z výboru pre médiá a kultúru, nečakal som iné, nečakal som podporu. Je to klasická pesnička SMEROHLAS-u, všetko, čo predložíme, je zlé, všetko, čo predložíme, je absolútne proti ľudskosti, proti ľuďom. Toto je politika SMER-u a ten zákon absolútne nie je o tom, čo tu rozprával pán Jarjabek. Ten zákon je o pomoci, ten zákon je o tom, že naozaj chceme pomôcť tým ľuďom, ktorí teraz počas koronapandémie strádajú. Nič iné pán Jarjabek nepredviedol len to, čo predvádza SMEROHLAS na mediálnom výbore, populizmus. Nič iné, len populizmus. Ďakujem veľmi pekne.
16. schôdza NR SR - 2.deň - A. dopoludnia
Dátum: 2020-10-21
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

118. No, ja musím povedať, že som ja vôbec nepočul, že by pán Šeliga bol povedal, že všetci sudcovia sú kriví. Práve naopak, on poukázal na tých, ktorí sú kriví, a mne sa to absolútne páči a skvelé, pretože to fakt, to súdnictvo je niečo neskutočné. A krásny príkladom je aj pani Ľubomíra Hnatič, ktorej v júli súd pridal dieťa, súdne rozhodnutie má, od júla sa tá žena nevie dopátrať k dieťaťu, dieťa má v Rusku. A ja vás chcem, pani, pani ministerka, ste matka dvoch detí, tiež vás chcem poprosiť veľmi o pomoc, aby súdy v Košiciach začali konať. To je niečo katastrofálne. Je tam podozrenie, že jedna, jedna advokátka tam ovplyvňuje aj súdy, aj prokuratúru. Chcem nadviazať na pána Šeligu a naozaj povedať, že toto je niečo katastrofálne. My sme horší ako, ako štáty v Afrike. My sme sa dostali do situácie, kde ľudia neveria súdom, kde, kde prokurátori, ako povedal pán Šeliga, majú obrovské majetky. A trojuholník advokát, prokurátor a sudca, to je taká skorumpovaná záležitosť, kde si dohadzujú veci. Takže ešte raz, ja chcem poprosiť za tú Ľubomíru Hnatič, ktorá sa nevie dopátrať dieťaťa, je tam podozrenie, že otec chce prijať ruské občianstvo, to je zúfalá matka, zúfalá, a ja by som chcel aj po tejto rozprave sa s vami, pani ministerka, porozprávať veľmi úprimne. A ja ďakujem pánovi Šeligovi za jeho vystúpenie a absolútne podporujem a budem podporovať pani Kolíkovú v ústavných zmenách, ktoré sa naozaj dotknú celej našej spoločnosti, a verím, že, verím, že raz sa dožijem toho, že súdy budú spravodlivé. Ďakujem veľmi pekne.
15. schôdza NR SR - 1.deň - B. popoludní
Dátum: 2020-10-13
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

79. Poslanec Fico, budem na teba skorej reagovať esemeskou, ktorú som dostal od Martina. Matovič dostal rozkradnutú krajinu plnú sklamania a neistoty. (Reakcie z pléna.) Dostal ju v čase pandémie, celá Európa prijíma opatrenia, len Slovensko chce Matoviča vešať za tie isté opatrenia, ktoré sa všade vo svete realizujú. Veľa času trávim v Nemecku a v Anglicku. Tam opatrenia najskôr vláda nezaviedla, ale teraz to berú ako chybný krok. Češi dnes zaviedli oveľa prísnejšie opatrenia ako Slovensko a to isté robí celá Európa. Matovič ako premiér ukazuje, že je aj možnosť vládnutia bez rozkrádania. Jožo, žijeme od vojny najťažšie časy. (Reakcie z pléna.) Držím, držím vám palce (zaznievanie gongu) a hlavne zachovajte pokoj a choďte cestou, akou ste sa vybrali. Je oveľa viac ľudí, ktorí vidia, čo robíte, ako ľudia, ktorí slepo veria ľuďom ako Pellegrini či Fico. Ale aj to sú ľudia ako... Tak majte k nim, prosím vás, porozumenie. Boja sa, lebo im zlodeji, ktorí sa chcú vrátiť kradnúť, vštepujú do hláv nenávisť. Prosím, nesklamte ma, lebo ak sa vráti SMER a HLAS k tomu vládnutiu, tak naozaj už na Slovensku môžeme zhasnúť. Ja si neviem predstaviť, že by teraz premiérom boli Fico alebo Pellegrini. Chcem povedať jednu veľmi dôležitú vec. Chválapánubohu, celý čas ste tu rozprávali, pán poslanec Fico, rozprával si o tom, aké to tu je právne zlé, ako robíme právne lapsusy. Chválapánubohu, tam sedí konečne ministerka, ktorá tu chce zaviesť právny štát. Chválabohu, po tom, v akom zlom marazme sa nachádza súdnictvo, prokuratúra a polícia, chceme riešiť veci naozaj legálne. Ale ako si to riešil ty, Robo Fico? Takýto problém? No prikázal si generálnemu prokurátorovi, prikázal si sudcom, prikázal si policajtom a povedal si: Takto to spravíte! A takto si ty tu viedol, Fico, právny štát. Toto je konečne zmena a ja som veľmi rád, veľmi som rád, že Slováci pochopili, o čom si bol. Ďakujem veľmi pekne.
15. schôdza NR SR - 1.deň - B. popoludní
Dátum: 2020-10-13
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

38. No (Prerušenie vystúpenia predsedajúcim.) Kollár, Boris, predseda NR SR 39. Pán poslanec Pročko Pročko, Jozef, poslanec NR SR 40. Môžte ich utíšiť, prosím vás, tam pánov zelených. Ja by som chcel hovoriť. Ďakujem. No, pán predseda, súhlasím absolútne s vami, čo ste teraz povedali, ale chcem reagovať na pána Kazdu. Absolútne s vami súhlasím, že treba o tomto zákone rozprávať, pretože všade vo svete a v Európe sa deje presne to, čo robíme my, ochraňujeme zdravie ľudí. Tento zákon nie je proti žiadnemu človeku tu na Slovensku, neobmedzuje žiadne práva, práve naopak, ide zlepšiť, ide zlepšiť situáciu tým, že naozaj budeme vedieť a pomôžeme. Nie je to žiadne zasahovanie do žiadnych práv, ako tu počúvame, ale ako, pán Kazda, určite ste počuli všetky tieto pripomienky, čo sú, tu sú o tom, že, že sme neschopná koalícia, ktorá ide vraždiť ľudí, ktorá ide ľuďom brať veci. Dáva to populistom obrovskú plochu na to, aby šírili nenávisť a šírili zlobu. Je, je situácia, kedy naozaj ten národ potrebuje pomoc a táto vláda a aj vláda vaša, pán Kazda, im tú pomoc ide dávať. Ako naozaj každému jednému človeku, umelcom a, pán Kazda, ja mám, som stále majiteľom reštaurácie, ja viem, čo to je, aké je to ťažké, pán Kazda, ja viem, aké je to pre tých ľudí, ja to viem dobre, pán Kazda, ja to mám, ja to mám. Ale som za opatrenia a ja chcem, aby tu na Slovensku naozaj vládla vláda, ktorá bude pomáhať. A táto vláda pomáha. To, že ficovci a kotlebovci robia opak, je len populizmus.
12. schôdza NR SR - 8.deň - B. popoludní
Dátum: 2020-09-29
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

237. Janko, v tvoje..., v tvojej, v tvojom vystúpení zaznelo, že my a vy, no tu nie je žiadne my a vy. Tu sú, tu sú len ženy a tie ženy majú plné právo sa samé rozhodnúť o sebe. To právo im nikto neberie. Ja si tiež myslím, že muži absolútne by sa do toho nemali miešať, a som rád, že to predkladá pani Záborská, a som rád, že naozaj sa ro..., ten, tie veci, ktoré sú tam, to podporia. Ty si povedal ešte jednu krásnu vec, že niektorí poslanci to majú, mediálny výtlak. Áno, majú mediálny výtlak a to je to, čo stále budem tvrdiť a tvrdím, im nejde o to, o ten, o tie doplnky do toho zákona, ale toto je naozaj skvelá príležitosť nabrať si politické body, urobiť si marketing: a ja som bojovníčka za ženy a vy ste tí, ktorí im idú obmedziť tie, obmedziť tie interrupcie, ja som tá jediná správna, vy ostatní nerozumiete, vy ničomu nerozumiete. No nie je to tak. Je to tak, že každý jeden z nás má svoj názor, ale nikto neberie tie politické body, len niektorí sa to tu pokúšajú to zneužiť. A stále, na záver to ešte budem opakovať a zopakujem to, ženy, vy máte svoje právo sa rozhodnúť, my to rešpektujeme, ale tieto body, ktoré sú tam, vám len a len pomáhajú a pomáhajú a pomáhajú. Ďakujem.
12. schôdza NR SR - 8.deň - B. popoludní
Dátum: 2020-09-29
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

219. Ondrej, keďže si ma spomenul, tak budem na teba reagovať. Všetky tri veci, ktoré si povedal, čo obmedzujú ženu, nič neobmedzuje. Tých 96 hodín v Holandsku, Ondrík, ty sám dobre vieš, je 5 dní, 5 dní a 96 hodín podľa mňa vôbec nie je žiadna veľká vec, práve naopak, má čas na rozmyslenie. Zákaz reklamy, Ondrík, ako ovplyvní tú ženu. No reklama ovplyvní len to, že nebudú tie farmaceutické firmy zarábať. Ako pani Cigániková tu pred časom sedela pri Marekovi a rozprávala mu, ako..., Marekovi Krajčímu, ako, ako ide kšeftovať, a ako chce zarábať na, na tomto. No tak toto je biznis. Ako reklama je biznis. Veľmi tvrdý, ale ako ovplyvní ženy, to si nemyslím. No a ten druhý posudok, sám si povedal, že vlastne to nie je problém. To, čo si povedal, že to nie je politikárčenie, nie je pravda. Na tomto, na týchto doplnkoch k tomuto zákonu naozaj niektorí ľudia vytĺkajú veľmi silné politické, marketingové body. Zopakujem to ešte raz, Ondrík, tento zákon alebo tieto doplnky, to nie je zákon o interrupciách, ten je, ale v tomto zákone sa dodávajú veci, ktoré veľmi pomôžu, aj podľa mňa veľmi pomôžu tomu, aby tá žena mala naozaj čas, a nielen čas, ale aby mala možnosti. Vieš, Ondrík, ja ti to vysvetlím tak. Predstav si, že v tomto zákone prídem a tú ženu objímem. A to je to objatie, Ondrík, nič iné. Do tohto zákona naozaj dali všetko to, všetky tie pripomienky, ktoré som mal, a ja to naozaj podporím, pretože, toto je pomoc. To nie je, milé Slovensky, ešte raz, nikto vám neberie vaše právo rozhodnúť sa na interrupciu. Ten, kto vám to hovorí, klame a zavádza, lebo vás chce získať na svoju stranu. Ďakujem. (Potlesk.)
12. schôdza NR SR - 8.deň - B. popoludní
Dátum: 2020-09-29
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

101. Ďakujem, pani Saková. Tak ako keď ste odchádzali a ste sa rozprávali s pánom Pellegrinim, že nechajme to na nich, oni to budú platiť, tak toto vystúpenie bolo presne taký ten politický marketing. Keď už sme skoro pred koncom rokovania, tak vy vystúpite, aby sme to prerušili. Samozrejme, absolútne súhlasím, že Slovensko má veľké problémy, ale toto je téma, ktorá stále visí vo vzduchu, a treba ju skončiť, naozaj treba sa k tomu postaviť. Ale, prepáčte, ospravedlňujem sa, poviem to úprimne, zase ste urobili si politický marketing, postavili ste sa tam ako váš šéf, ktorý s jamkami v lícach rozpráva o, o veciach, ako treba pomáhať, ako treba zachraňovať, a pritom sa trasie na tie eurofondy, zase aby mohli s Ficom rozdeľovať. Urobili ste skvelú politickú reklamu si teraz, lebo vy ste tá, ktorá tu chce riešiť vážne problémy. To bolo také divadielko, ktoré tu predvádzate s vašimi kolegami, ktorí tu nie sú v sále, vy ste prišli sem na chvíľku. Takže ja si myslím, že naozaj Slovensko má obrovské problémy, ale keď sme už teraz tu, viete, vy ste vystúpili teraz, ale keď sme už v takomto štádiu, ja si myslím, že bude dobré prerokovať to celé, dnes tu budeme dlhšie. A úprimne, bez akýchkoľvek slov, toto bola skvelá politická reklama, ktorú si vy odídenci zo SMER-u viete veľmi dobre robiť. Ďakujem.
12. schôdza NR SR - 6.deň - B. popoludní
Dátum: 2020-09-24
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

216. V každom príspevku pán Mazurek loví vo svojich vodách. Všetci vieme, aké tie vody sú, všetci vieme, na koho smeruje svojimi príspevkami. Ja absolútne súhlasím. Ja chovám psov tridsať rokov a týrať nielen psov, teda všetky zvieratá je neľudské. Ale týrať psov, pretože pes je naozaj priateľ človeka, či ho už teda zabiť a zjesť alebo ho zakvačiť za guľu a ťahať. Ale, pán Mazurek, skúste aj vy nerobiť túto duálnosť v týchto vašich príspevkoch a skúste niekedy vystúpiť aj s tým napríklad, ja vám poviem dva príklady. Prvý bol, bola množiteľka psov, žena, ktorá mala v, predstavte si, meter krát päťdesiat dve fenky a tam v týchto bedničkách chovala asi dvadsať, dvadsať týchto bedničiek mala a chovala takto psy. Druhý bol muž, ktorý pripravoval psy na zápasy a keď mu pes nebol dobrý, tak ho jednoducho ubil palicou. Boli to bieli ľudia. A chcem vám povedať, že o obidvoch viem. A viete, čo mali obidvaja na profile? Taký zelený krúžok s takým krížom zeleným. Ale vy nikdy takýchto vašich priaznivcov nebudete tu pranierovať. A teraz začnite s mojím čvirikom, ako behá vonku a potom vzadu mi poviete, ako ma máte rád a ako ste sledovali moje relácie. Tak začnite.
12. schôdza NR SR - 5.deň - B. popoludní
Dátum: 2020-09-23
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

74. Ja sa budem držať merita, ale keď počúvam takéto jelitá, tak musím reagovať. (Prerušenie vystúpenia predsedajúcim.) Šeliga, Juraj, podpredseda NR SR Pán poslanec... Pročko, Jozef, poslanec NR SR Jelito znamená: jedinečný, líbezný, tajomný. To je také správne. To viete, ako, ako, viete, lebo keď včera... (Prerušenie vystúpenia predsedajúcim.) Šeliga, Juraj, podpredseda NR SR Tajomný nie je na ´to´. A, pán poslanec Pročko, no. Pročko, Jozef, poslanec NR SR Áno, ďakujem. A ja budem pokračovať v tom, v čom začal pán poslanec Herák, pretože naozaj tieto populistické návrhy zákonov, čo tu predkladá ĽSNS, nie sú o tom, že chcú pomôcť, ale oni dobre vedia, že jednoducho tieto zákony neprejdú v tomto parlamente, lebo s fašistami tu nikto nebude hlasovať, ale oni to tam dajú a tým pádom vedia, že to neprejde. Ale populisticky si to budú zvyšovať. My tuná v OĽANO sme naozaj prispeli nezištne, nezištne. A pozrite sa, čo Mazurek tu predvádza, zase robí z nezištnej pomoci, zase očierňuje ľudí, klame, ako povedal pán poslanec Herák, klame a robí z ľudí, ktorí chcú pomáhať, netvorov. A sa spýtam len jednu vec. Predstavte si, kto navrhol to zníženie tých platov? No ĽSNS. Navrhli, ale čo spravili? Myslíte si, že si aspoň jeden z nich znížil ten plat?! Tak ako to navrhli? Myslíte si, že aspoň jeden z nich to urobil? Samozrejme, že nie, lebo toto je ich politika. Oni vedia, že týmto tu budú čučať možno ďalších dvanásť rokov, nič nemusia robiť, budú trieskať tieto svoje populistické kecy a budú tu sedieť. Predstavte si, že by títo ľudia vládli, že by títo ľudia rozhodovali. Šíria nenávisť, šíria zlo. A to je to, čo tu stále od nich len počujeme. Počuli ste niekedy o; preto som povedal, ospravedlňujem sa, že jelito, ale naozaj ako včera tu Mazurek nadával, pripečený, ale neospravedlnil sa. Rozprávajú tu o tom, že ako my ostatní sa správame. Pozrite sa, ako sa správajú. Klamete a zavádzate. (Reakcie z pléna.)
12. schôdza NR SR - 5.deň - A. dopoludnia
Dátum: 2020-09-23
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

18. A ja by som len chcel upozorniť, že včera ste počuli, kolegovia, ako sa ĽSNS rozčuľovali, že im skáču do reči a že ich vyrušujú. Takže, prosím vás, nerobte to isté, čo nechcete, aby robili vám. Chcem len na záver povedať, nebudem zdržiavať. Nebudem zdržiavať, pán Suja, fakt vás poprosím, vy neustále skáčete do reči. (Výkriky z pléna.) Grendel, Gábor, podpredseda NR SR Poprosím vás, kľud v sále, poslednýkrát hovorím, ináč preruším schôdzu. (Výkriky z pléna). Tak choďte si to vyjasniť von niekde. Nech sa páči, pán poslanec, posledných 30 sekúnd. Pročko, Jozef, poslanec NR SR Ďakujem veľmi pekne. Aj toto je dôkaz, že som zabŕdol do osieho hniezda a chlapci z ĽSNS sa presne rozčertili. Ale na záver chcem povedať, pán Žiga, vy nemáte morálne právo tu niekoho kritizovať a celý váš smerohlas, to, čo ste tu vy dokazovali, tak to je katastrofa, obrovská. Ďakujem.
12. schôdza NR SR - 5.deň - A. dopoludnia
Dátum: 2020-09-23
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

16. Ďakujem veľmi pekne. Ja vám prečítam, pán Žiga, článok z roku 2016. Rozbehnutý obchod s drevom doterajšieho ministra životného prostredia Petra Žigu môže ďalej rásť. V novej ľavicovo-pravicovej vláde mu jeho materský SMER – SD opäť našiel ministerskú stoličku. Žiga sa už dlhé roky obhajuje, že on jeho košický obchodník s drevom Taper iba vlastí a nemanažuje, avšak realitou je, že firma neustále výrazne rastie až do jeho vstupu do vrcholovej politiky. Za prvých desať rokov svojej existencie od roku ´95, ´96 Taper dokázal svoj ročný obnos zobchodovaného dreva posunúť na zhruba 100-tisíc kubíkov, ale predvlani už firma zobchodovala vyše 420-tisíc kubíkov dreva, teda zhruba každý dvadsiaty kubík vyťažený v krajine. Pán Žiga, vám sa ťažko počúva toto, čo hovoril pán Sulík, všetkým vám tuná smerácko-hlasáckym kšeftárom, vám sa ťažko počúva, že ste tu dvanásť rokov drancovali túto republiku. Ťažko sa počúva Ficovi, čo urobil, koľko miliárd, o koľko miliárd ste obrali túto republiku. Viete, ako vás volajú, pán Žiga? Vás volajú drevobarón. Keď pôjdete po Slovensku a pozriete si lesy, čo ste s lesmi spravili, tak to je hanba, ja by som sa prefackal na vašom mieste, čo ste vy spravili so Slovenskom a s lesmi. A keď sa pozerám na kolegov z ĽSNS, tak, samozrejme, teraz budú ticho, pretože to vy ste dobrá partička, nebudú rozprávať o vás, čo ste tu robili. A za tie štyri roky ja som od nich nepočul ani raz (reakcie z pléna), že by ste boli chce... (výkriky z pléna), poprosiť, aby nero... poprosiť chcem kolegov... Môžte mi vrátiť čas, prosím vás? (Výkriky z pléna. Vstup predsedajúceho).
12. schôdza NR SR - 4.deň - B. popoludní
Dátum: 2020-09-22
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

128. Pán Mazurek, dnešná diskusia je naozaj veľmi plodná a dnes už zaznelo z radov vašich kolegov požiadavka na ospravedlnenie, keď pán Osuský aj podľa mňa celkom nevhodne nazval pani vašu kolegyňu, a z našich radov nikto vás nenazval nikdy pripečeným, tak ja verím, že aj vy sa ospravedlníte vo faktickej pánovi Jílkovi a budete rovnako ako pán Osuský taký naozaj slušný človek, že sa ospravedlníte za svoju nepríjemnú a odpornú invektívu. Ďakujem.
12. schôdza NR SR - 4.deň - B. popoludní
Dátum: 2020-09-22
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

108. Tak ja som chcel reagovať presne toto isté, takže presne kolega to povedal, ale chcem povedať jednu vec, že ja súhlasím s pánom poslancom Mazurekom, že naozaj nenažranosť je na VÚC neprípustná, a ja si pamätám jednu nenažranosť, keď si jeden župan nechal platiť od svojich zamestnancov, tak to bola veľká nenažranosť. Ďakujem.